**Csomád Község Önkormányzat Képviselő-testületének**

**……/2017. (……) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés engedélyezésének szabályairól és díjairól**

Csomád Község Önkormányzat Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, és az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

E rendelet alkalmazásában:

a) hivatali helyiség:

aa) Művelődési Ház (2161 Csomád, Kossuth Lajos út 39.)

ab) Fóti Közös Önkormányzati Hivatal Csomádi Kirendeltségének helyisége (2161

Csomád, Kossuth Lajos út 69.)

ac) Csomádi Napsugár Óvoda és Bölcsőde Óvodaépületének Étkezője (2161 Csomád,

Kossuth Lajos út 71.)

b) hivatali munkaidő: Fóti Közös Önkormányzati Hivatalának Szervezeti és Működési

Szabályzatában a Csomádi Kirendeltségre meghatározott munkaidő.

c) hivatali munkaidőn kívüli idő: hétfőtől csütörtökig 15:30-19:00, pénteken 13:00 és 19:00 óra között, szombaton 10:00 óra és 19:00 óra közötti időtartam.

**2.§**

(1) A hivatali helyiségen kívüli, valamint a hivatali munkaidőn kívül történő házasságkötés iránti kérelmet a szándék bejelentésével egyidejűleg írásban kell benyújtani.

(2) A kérelemben meg kell jelölni:

a) a házasságkötés pontos helyszínét,

b) a házasságkötés időpontját,

c) nyilatkozatot arról, hogy a helyszínen az eseményhez méltó körülmények biztosítottak.

(3) A kérelem elbírálására a jegyző jogosult.

(4) A hivatali helyiségen kívüli házasságkötés során az anyakönyvi esemény méltó körülményekről való teljes gondoskodás a felek költségére és felelősségére történik.

**3.§**

(1)A hivatali helyiségen kívüli és hivatali munkaidőn kívüliházasságkötés esetén – a (3) bekezdésben foglalt kivétellel – díjat kell fizetni.

(2) A díj mértékét a jelen rendelet 1. melléklete tartalmazza.

(3) Nem kelldíjat fizetni a hivatali helyiségen kívüli házasságkötésért, ha az

lakásban vagy egészségügyi, szociális intézményben történik, és:

a) a házasuló egészségi állapota, vagy kora miatt nem tud a hivatali helyiségben megjelenni, vagy

b) a házasuló közeli hozzátartozója mozgáskorlátozott és ez az állapot jelentősen megnehezíti számára a hivatali helyiségben történő megjelenést.

(4) Az 1. mellékletben meghatározott díjat a Fóti Közös Önkormányzati Hivatal Csomádi Kirendeltségének költségvetési elszámolási számlájára történő befizetéssel az engedélyező határozat kézhezvételét követően az anyakönyvi eseményt megelőző napig kell megfizetni.

**4.§**

A hivatali munkaidőnvalamint hivatali munkaidőn kívüliházasságkötés esetén az anyakönyvi esemény lebonyolításában közreműködő anyakönyvvezetőt a köztisztviselők jogállásáról szóló törvényben meghatározott szabadidő vagy díjazás illeti meg. A díjazás mértékét a jelen rendelet 2. sz. melléklete tartalmazza.

**5.§**

(1)Ez a rendelet 2015. június 1-jén lép hatályba.

(2) Jelen rendelet hatálybalépésével egyidejűleg hatályát veszti a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezésének szabályairól és díjairól szóló 8/2016. (V. 19.) önkormányzati rendelet.

#### 

#### Klement János Dr. Finta Béla

**polgármester jegyző**

**1. melléklet ……/2017. (……) önkormányzati rendelethez**

 1. Hivatali munkaidőn kívüli és hivatali helyiségen kívüli házasságkötésért fizetendő díj:

30.000 Ft/alkalom.

**2. sz. melléklet a…/2017. (…) önkormányzati rendelethez**

1. Hivatali munkaidőn kívüli házasságkötés lebonyolításában közreműködő anyakönyvezetőt megillető díjazás bruttó 20.000 Ft/alkalom.
2. Hivatali helyiségen kívüli házasságkötés lebonyolításában közreműködő anyakönyvezetőt megillető díjazás bruttó 20.000 Ft/alkalom.
3. Hivatali munkaidőn kívüli és helyiségen kívüli házasságkötés lebonyolításában közreműködő anyakönyvezetőt megillető díjazás bruttó 30.000 Ft/alkalom.

**INDOKOLÁS**

**Általános indokolás**

Az anyakönyvi eljárásról szóló 2010. évi I. törvény alapján a települési önkormányzat képviselő-testülete rendeletalkotási felhatalmazást kapott a hivatali helyiségen kívüli és hivatali munkaidőn kívüli házasságkötés díjainak és szabályainak meghatározására.

A Kormányhivatal valamennyii önkormányzat felé jelzett álláspontja az alábbi:

„ Az Atv. 9.§ és 31.§ (1) bekezdése értelmében a bejegyzett élettársi kapcsolatokra vonatkozó eljárási rend szabályozására csak a megyei jogú városi, illetve 2014. július 1-jétől a járásihivatal székhelye szerinti település képviselő-testülete rendelkezik felhatalmazással.”

**Részletes indokolás**

1. §-hoz

Az önkormányzati rendelet értelmezi a hivatali helyiség és hivatali munkaidő fogalmakat.

2. §-hoz

Az önkormányzati rendelet meghatározza a kérelem benyújtásának módját és a kérelem tartalmi elemeit.

3. §-hoz

Az önkormányzati rendelet 1. sz. mellékletében határozza meg a hivatali munkaidőn és hivatali helyiségen kívüli házasságkötések esetén fizetendő díjak mértékét. Az önkormányzati rendelet értelmében nem kell díjat fizetni az olyan személyeknek, akiknek egészségi állapotuk, vagy koruk miatt nagy megterhelést jelentene az önkormányzat hivatali helyiségében megjelenni, és emiatt a házasságkötésre lakásban vagy egészségügyi, szociális intézményben kerül sor.

Szintén nem kell díjat fizetni, ha közeli hozzátartozó mozgáskorlátozottsága miatt kerül sor a házasságkötés külső helyszínen történő megkötésére.

4. §-hoz

Az önkormányzati rendelet 2. sz. mellékletében határozza meg az anyakönyvvezetőt megillető díjazás mértékét.

5.§-hoz:

Hatályba léptető és hatályon kívül helyező rendelkezéseket tartalmaz.